《再和磨字韵谢后村以余评新稿见寄》
宋代·林希逸

持荷苦口辞宫锦，伐木多情忆钓蓑。童子无言堪问答，武公虽圣更嗟磨。

禅宗尚别偏中正，圣处犹分清任和。吟苦正求人订正，柴门何幸许相过。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。